C 301/144
BG
Официален вестник на Европейския съюз
5.8.2022 г.
Препоръка за изменение 7 Съображение 31 Текст, предложен от Европейската комисия
Изменение на КР
Държавите членки следва да подкрепят публичните органи при планирането и внедряването на мерки за подобряване на енергийната ефективност, включително на регионално и местно равнище, чрез предоставяне на насоки за насърчаване на възможностите за изграждане на компетентност и обучение и поощряване на сътрудниче­ ството между публичните органи, включително между агенциите.
За тази цел държавите членки биха могли да създадат национални центрове за компетентност по сложни въпроси, например за консултиране на местни или регио­ нални енергийни агенции относно топлоснабдяването или охлаждането.
Държавите членки следва да подкрепят местните и регионалните органи и другите публични органи при планирането и внедряването на мерки за подобряване на енергийната ефективност, включително на регионално и местно равнище, чрез предоставяне на финансова и техническа помощ и представяне на планове за справяне с липсата на работна ръка и квалифици­ рани специалисти, необходими за всички етапи на екологичния преход, включително занаятчии, както и висококвалифицирани експерти в областта на екологичните технологии, приложни учени и нова­ тори.
Държавите членки следва да помагат на публичните органи да отчитат по-широките ползи извън икономиите на енергия, като например здра­ вословния вътрешен микроклимат в резултат на подобряването на въздуха в сградите и качеството на околната среда, както и по-доброто качество на живот, особено в училищата, детските градини, защитените жилища, домовете за възрастни хора и болниците.
Държавите членки следва да предос­ тавят насоки за насърчаване на възможностите за изграждане на компетентност и обучение и да поощряват сътрудничеството между публичните органи, включително между агенциите.
За тази цел държавите членки биха могли да създадат национални и регионални центрове за компетентност по сложни въпроси, например за консулти­ ране на местни или регионални енергийни агенции относно топлоснабдяването или охлаждането.
Изложение на мотивите Предложеното изменение не се нуждае от обяснение.